‘છે ને… અરે… એના કાકા-મામા-માસીની દીકરીઓ જ કેટલી બધી છે અને એને જોતાં જ ઓળખી જનારાનો ને પોતાની ગણનારાનો તો પાર નહીં. દેસ-વિદેસમાં એને માનવાવાળા કેટલાય પડ્યા છે. એમ તો એનો વટ ભારે છે, માનપાન બૌ મળે પણ ખબર નહીં અચાનક શું થઈ ગયું તે હોસ્પિટલમાં દાખલ કરવી પડી ને વાત ફેલાઈ ગઈ કે, એ મરવા પડી. મને ચિંતા થઈ, તે એની ખબર કાઢવા જવાનું નક્કી કર્યું. તમને પણ એના માટે લાગણી છે તે મને ખબર એટલે મે’કુ પૂછી જૌં, આવતા હો તો.’